stanford-oval/wikipedia huggingface dataset:
ไอโอเอส 16
คุณสมบัติ

แอปเปิลเปิดตัวคุณสมบัติใหม่มากมายตั้งแต่หน้าจอล็อคไปจนถึงความเป็นส่วนตัว
คุณสมบัติ > การล็อกหน้าจอ

ปรับแต่งหน้าจอล็อกด้วยวิจิตแบบอักษร
โฟกัสตามหน้าจอล็อก
คุณสมบัติ > ข้อความ

แก้ไข/ยกเลิกการส่งข้อความ
ฟังก์ชัน "แชร์เพลย์" ในข้อความ
ทำเครื่องหมายข้อความว่ายังไม่ได้อ่านเพื่อใช้ในอนาคต
กู้คืนข้อความที่ถูกลบ ระยะเวลาสูงสุด 30 วัน
คุณสมบัติการทำงานร่วมกัน
คุณสมบัติ > แผนที่

การกำหนดเส้นทางแบบหลายจุดต่อเนื่อง (สูงสุด 15 จุด)
การชำระตั๋วโดยสาร
ฟีเจอร์ MapKit ใหม่ที่รองรับ Look Around และ Detailed City Experience
คุณสมบัติ > ความเป็นส่วนตัว

การตรวจสอบความปลอดภัย: ช่วยเหลือผู้ที่อยู่ในความสัมพันธ์ที่ไม่เหมาะสมด้วยการรีเซ็ตสิทธิ์ที่ได้รับ
อัปเดตความปลอดภัยอัตโนมัติ
ข้อกำหนดการอนุญาตใหม่ก่อนวาง
คุณสมบัติ > คุณสมบัติอัจฉริยะ

ข้อความสดพร้อมวิดีโอ
คัดลอกวัตถุโดยไม่นำพื้นหลังตามไป แล้วนำไปวางในแอปพลิเคชันอื่นได้
การดำเนินการด่วน
ซีรีสามารถทำงานได้ตั้งแต่เริ่มต้นโดยไม่ต้องตั้งค่า
คุณสมบัติ > แอปเปิลนิวส์

เพิ่มส่วน "กีฬาของฉัน" สำหรับไฮไลท์ วิดีโอ และข่าวสารเกี่ยวกับทีมกีฬา
ข่าวท้องถิ่นได้รับการปรับปรุง
กลุ่มรายการโปรดใหม่
คุณสมบัติ > สภาพอากาศ

โมดูลการคาดการณ์ใหม่สำหรับรายละเอียดเกี่ยวกับคุณภาพอากาศ การพยากรณ์ในพื้นที่ ฯลฯ
การคาดการณ์รายชั่วโมงสำหรับ 10 วันข้างหน้า โดยมีความเข้มข้นของฝนแบบนาทีต่อนาทีในชั่วโมงถัดไป
รับการแจ้งเตือนจากหน่วยงานภาครัฐเกี่ยวกับเหตุการณ์สภาพอากาศเลวร้าย เช่น พายุทอร์นาโด พายุฤดูหนาว น้ำท่วมฉับพลัน ฯลฯ
คุณสมบัติ > แอปเปิลทีวี

การเชื่อมต่อข้ามอุปกรณ์ในทีวีโอเอส 16 เพื่อประสบการณ์ใหม่ระหว่างแอปเปิลทีวี, แอปเปิลวอตช์ และไอโฟน
คุณสมบัติ > สปอตไลท์

เข้าถึงสปอตไลท์โดยตรงจากหน้าจอหลักและรับผลลัพธ์อย่างรวดเร็ว
ผลการค้นหารูปภาพเพิ่มเติมจากแอป เช่น ข้อความ โน้ต และไฟล์
การดำเนินการด่วน เช่น การเริ่มจับเวลาหรือเรียกใช้ทางลัด
อุปกรณ์ที่รองรับ

ไอโอเอส 16 รองรับไอโฟนที่วางจำหน่ายในช่วงปลายปี 2017 หรือใหม่กว่า และยุติการรองรับ ไอโฟน 6เอส, ไอโฟน 6เอส พลัส, ไอโฟน 7, ไอโฟน 7 พลัส,  ไอโฟน เอสอี (รุ่นที่ 1) และ ไอพอด ทัช (รุ่นที่ 7)
ต่อไปนี้เป็นอุปกรณ์ที่รองรับไอโอเอส 16
ไอโฟน 8 และ 8 พลัส
ไอโฟน X
ไอโฟน XR
ไอโฟน XS
ไอโฟน XS แม็กซ์
ไอโฟน 11
ไอโฟน 11 โปร และ 11 โปร แม็กซ์
ไอโฟน เอสอี (รุ่นที่ 2)
ไอโฟน 12 และ 12 มินิ
ไอโฟน 12 โปร และ 12 โปร แม็กซ์
ไอโฟน 13 และ 13 มินิ
ไอโฟน 13 โปร และ 13 โปร แม็กซ์
ไอโฟน 14 และ 14 พลัส
ไอโฟน 14 โปร และ 14 โปร แม็กซ์
ไอโฟน เอสอี (รุ่นที่ 3)
กรมส่งเสริมและพัฒนาคุณภาพชีวิตคนพิการ

| --- | --- |
ตราพระประชาบดี
ภาพรวมกรม
ก่อตั้ง: 6 มีนาคม พ.ศ. 2558; 9 ปีก่อน (2558-03-06)
กรมก่อนหน้า: สำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการ และผู้สูงอายุ
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 255 อาคาร 60 ปี กรมประชาสงเคราะห์ ถนนราชวิถี แขวงทุ่งพญาไท เขตราชเทวี กรุงเทพมหานคร 10400
บุคลากร: 848 คน (พ.ศ. 2566)
งบประมาณต่อปี: 836,437,200 บาท (พ.ศ. 2568)
ฝ่ายบริหารกรม: โชคชัย วิเชียรชัยยะ, อธิบดี ณฐอร อินทร์ดีศรี, รองอธิบดี วรรณภา สุขคง, รองอธิบดี
ต้นสังกัดกรม: กระทรวงการพัฒนาสังคมและความมั่นคงของมนุษย์
เว็บไซต์: เว็บไซต์ของกรม
กรมส่งเสริมและพัฒนาคุณภาพชีวิตคนพิการ (อักษรย่อ: พก.) (อังกฤษ: Department of Empowerment of persons with Disabilities) เป็นหน่วยงานในสังกัดกระทรวงการพัฒนาสังคมและความมั่นคงของมนุษย์ มีภารกิจเกี่ยวกับการเสนอนโยบายและจัดทำแผนงานด้านการส่งเสริมและพัฒนาคุณภาพชีวิตคนพิการ รวมทั้งดำเนินการด้านการคุ้มครอง การส่งเสริมสิทธิและสวัสดิการของคนพิการ การสร้างโอกาสและความเสมอภาคแก่คนพิการ การตรวจสอบการได้รับสิทธิประโยชน์ของคนพิการ การขจัดการเลือกปฏิบัติโดยไม่เป็นธรรมต่อคนพิการ การให้คำแนะนำและช่วยเหลือคนพิการให้สามารถเข้าถึงและใช้ประโยชน์ได้จากสิ่งอำนวยความสะดวก สวัสดิการ และความช่วยเหลืออื่นได้ตามความต้องการจำเป็นพิเศษเฉพาะบุคคล
ประวัติ

กรมส่งเสริมและพัฒนาคุณภาพชีวิตคนพิการ ก่อตั้งขึ้นเมื่อวันที่ 6 มีนาคม 2558 ตามพระราชบัญญัติปรับปรุงกระทรวง ทบวง กรม (ฉบับที่ 14) พ.ศ.2558 ซึ่งมีการปรับปรุงการจัดโครงสร้างส่วนราชการของกระทรวงการพัฒนาสังคมและความมั่นคงของมนุษย์ใหม่ โดยรวมงานด้านนโยบาย ด้านวิชาการ และด้านการปฏิบัติ ของกลุ่มเป้าหมายเดียวกันให้อยู่ส่วนราชการเดียวกัน เพื่อให้สามารถกำหนดเป้าหมายและทิศทางการปฏิบัติงานของส่วนราชการให้สามารถปฏิบัติงานได้อย่างมีประสิทธิภาพ และลดการทำงานที่ซ้ำซ้อน รวมทั้งเป็นการประหยัดทรัพยากรภาครัฐมากยิ่งขึ้น โดยโอนบรรดาภารกิจของสำนักบริการสวัสดิการสังคม (เฉพาะงานเกี่ยวกับคนพิการ) และสถานสงเคราะห์คนพิการและศูนย์ฟื้นฟูอาชีพคนพิการ ของกรมพัฒนาสังคมและสวัสดิการ และภารกิจของสำนักงานส่งเสริมและพัฒนาคุณภาพชีวิตคนพิการแห่งชาติ ไปเป็นอำนาจหน้าที่ของ กรมส่งเสริมและพัฒนาคุณภาพชีวิตคนพิการ
อำนาจหน้าที่

กรมส่งเสริมและพัฒนาคุณภาพชีวิตคนพิการ มีอำนาจหน้าที่ดังนี้
ประสานงานและร่วมมือกับหน่วยงานด้านนโยบายและยุทธศาสตร์ของรัฐบาล ส่วนราชการ หน่วยงานของรัฐ และหน่วยงานภาคเอกชนที่เกี่ยวข้อง ทั้งในประเทศและต่างประเทศ ในการปฏิบัติงานและการเสนอนโยบาย จัดทำยุทธศาสตร์และแผนงานเกี่ยวกับการคุ้มครองการส่งเสริมและพัฒนาคุณภาพชีวิตคนพิการ ให้เกิดผลสัมฤทธิ์และเป็นไปตามเป้าหมาย แนวทาง และแผนการปฏิบัติราชการของกระทรวง
ศึกษา วิเคราะห์ สำรวจและรวบรวมข้อมูลเกี่ยวกับคนพิการ และสถานการณ์เกี่ยวกับคุณภาพชีวิตของคนพิการ เพื่อประโยชน์ในการป้องกัน รักษา และฟื้นฟูสมรรถภาพคนพิการรวมทั้งจัดทำแผนงาน และติดตามประเมินผล เพื่อเสนอต่อคณะกรรมการส่งเสริมและพัฒนาคุณภาพชีวิตคนพิการแห่งชาติ
บริหาร จัดการ และพัฒนาระบบงานเทคโนโลยีสารสนเทศ และเป็นศูนย์กลางข้อมูลด้านการส่งเสริมและพัฒนาคุณภาพชีวิตคนพิการ
จัดทำแผนงานการคุ้มครอง ส่งเสริม และพัฒนาคุณภาพชีวิตคนพิการเสนอต่อคณะกรรมการส่งเสริมและพัฒนาคุณภาพชีวิตคนพิการแห่งชาติ
ส่งเสริมและสนับสนุนให้มีการจัดตั้ง การดำเนินงาน และการสร้างความเข้มแข็งขององค์กรด้านคนพิการ เพื่อให้สามารถทำหน้าที่พิทักษ์สิทธิคนพิการ ตลอดจนสนับสนุนและประสานงานให้หน่วยงานของรัฐจัดงบประมาณให้แก่องค์กรด้านคนพิการ เพื่อให้สามารถดำเนินงานส่งเสริมและพัฒนาคุณภาพชีวิตคนพิการได้อย่างมีประสิทธิภาพ
ดำเนินการคุ้มครองสวัสดิภาพ และพัฒนาศักยภาพและอาชีพคนพิการ
ดำเนินการเกี่ยวกับการจัดตั้ง การดำเนินงาน และการกำกับดูแลศูนย์บริการคนพิการทุกประเภท
ดำเนินการและส่งเสริมกิจการของกองทุนส่งเสริมและพัฒนาคุณภาพชีวิตคนพิการที่ได้จัดตั้งขึ้นทั้งในส่วนภูมิภาคและส่วนท้องถิ่น
ตรวจสอบการได้รับสิทธิประโยชน์ของคนพิการตามที่กฎหมายกำหนด พร้อมทั้งขจัดการเลือกปฏิบัติโดยไม่เป็นธรรมต่อคนพิการ ตลอดจนให้ความช่วยเหลือทางกฎหมายและจัดหาทนายความว่าต่างแก้ต่างคดีให้แก่คนพิการ
ให้คำแนะนำและช่วยเหลือคนพิการให้สามารถเข้าถึงและใช้ประโยชน์จากสิ่งอำนวยความสะดวก สวัสดิการ และความช่วยเหลืออื่น ตามกฎหมายว่าด้วยการส่งเสริมและพัฒนาคุณภาพชีวิตคนพิการ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่รัฐมนตรีหรือคณะรัฐมนตรีมอบหมาย
ส่วนราชการในสังกัด

สำนักงานเลขานุการกรม
กองกองทุนและส่งเสริมความเสมอภาคคนพิการ
กองยุทธศาสตร์และแผนงาน
กองส่งเสริมสิทธิและสวัสดิการคนพิการ
กองคุ้มครองสวัสดิภาพและพัฒนาคนพิการ
กลุ่มพัฒนาระบบบริหาร
กลุ่มตรวจสอบภายใน
Go! พรินเซส พรีเคียว

| --- | --- |
Go! พรินเซส พรีเคียว
Go! プリンセスプリキュア
ชื่อภาษาอังกฤษ: Go! Princess Precure
แนว: สาวน้อยเวทมนตร์, คอมเมดี้, แอคชั่น
อนิเมะ
กำกับโดย: Tanaka Yuta
สตูดิโอ:  Toei Animation
Go! พรินเซส พรีเคียว (Go! Princess Precure) เป็นอนิเมะในซีรีส์ของพริตตี้เคียว ลำดับที่ 12 ผลิตโดย Toei Animation
เนื้อเรื่อง

นานมาแล้ว ฮารุโนะ ฮารุกะ ได้พบกับเด็กผู้ชายแปลกหน้าที่มีชื่อว่า "คานาตะ" เขาได้มอบคีย์แปลกประหลาดให้กับเธอและสัญญากันไว้ว่าเธอจะไม่ยอมแพ้ต่อความฝัน ไม่กี่ปีต่อมา ฮารุกะที่อายุ 13 ปี ก็เข้าศึกษาต่อที่สถาบันโนเบิ้ล โรงเรียนประจำสำหรับเด็กหญิงและเด็กชายและถึงแม้ตอนนี้เธอก็ยังคงหวงแหนความฝันที่จะเป็นเจ้าหญิง ดั่งเช่นในนิทานที่ล้ำค่าของเธอเอง วันหนึ่งฮารุกะก็ได้พบกับภูติ 2 ตนจากอาณาจักรแห่งความหวัง (โฮปคิงด้อม) พัฟและอโรม่าที่กำลังถูกศัตรูไล่ตาม พวกเขาบอกเธอว่าตอนนี้อาณาจักรของพวกเขากำลังถูกรุกรานโดยแม่มดดิสเปียร์ที่เปลี่ยนความฝันให้กลายเป็นความสิ้นหวังและทำให้ผู้คนในอาณาจักรแห่งความหวัง (โฮปคิงด้อม) ถูกขังไว้ในประตูแห่งความสิ้นหวัง ด้วยความบังเอิญและไม่มีทางเลือก ภูติทั้ง 2 ตนจึงมอบพรินเซสเพอร์ฟูมให้แก่ฮารุกะ ทำให้ฮารุกะสามารถแปลงร่างเป็นเคียวฟลอร่า พรินเซสพรีเคียวที่สามารถต่อกรกับดิสเปียร์ได้ ในภายหลัง ไคโด มินามิ (เคียวเมอร์เมด) อามาโนะงาวะ คิราระ (เคียวทวิงเกิ้ล) รวมถึง อาคางิ โทวะ (เคียวสการ์เล็ต) หรือทไวไลท์ (Twilight) อดีตตัวร้ายลูกสาวจอมปลอมดิสเปียร์ เจ้าหญิงแห่งอาณาจักรโฮปคิงด้อมน้องสาวของเจ้าชายคานาตะ มาร่วมต่อสู้ในฐานะพรินเซสพรีเคียวเพื่อรวบรวมคีย์ที่จะเปิดประตูแห่งความฝันและปกป้องความฝันของผู้คนจากความสิ้นหวัง
ตัวละครหลัก

เคียวฟลอร่า (Cure Flora) / ฮารุโนะ ฮารุกะ (Haruno Haruka)
"เจ้าหญิงแห่งบุปผาที่เบ่งบานอย่างภาคภูมิ เคียวฟลอร่า!"
สีประจำตัว : "สีชมพู" (   )
"ท่าไม้ตาย"
"Precure Floral Tourbillon!"
"Precure Trinity Lumiere!"
"Precure Rose Tourbillon!"
"Precure Lys Tourbillon!"
"Precure Trinity Explosion!"
"Precure Éclat Espoir!"
"Precure Grand Printemps!"
"Precure Sakura Turbulence!"
"Precure Grand Libération!"
"Precure Halloween Eclair!"
เคียวเมอร์เมด (Cure Mermaid) / ไคโด มินามิ (Kaido Minami)
"เจ้าหญิงแห่งท้องทะเลอันกระจ่างแจ่มชัด เคียวเมอร์เมด!"
สีประจำตัว : "สีฟ้า" (   )
"ท่าไม้ตาย"
"Precure Mermaid Ripple!"
"Precure Trinity Lumiere!"
"Precure Frozen Ripple!"
"Precure Bubble Ripple!"
"Precure Trinity Explosion!"
"Precure Éclat Espoir!"
"Precure Grand Printemps!"
"Precure Coral Maelstrom!"
"Precure Grand Libération!"
"Precure Halloween Eclair!"
เคียวทวิงเกิ้ล (Cure Twinkle) / อามาโนะงาวะ คิราระ (Amanogawa Kirara)
"เจ้าหญิงแห่งดวงดาวที่ส่องประกาย เคียวทวิงเกิ้ล!"
สีประจำตัว : "สีเหลือง" (   )
"ท่าไม้ตาย"
"Precure Twinkle Humming!"
"Precure Trinity Lumiere!"
"Precure Full Moon Humming!"
"Precure Meteor Humming!"
"Precure Trinity Explosion!"
"Precure Éclat Espoir!"
"Precure Grand Printemps!"
"Precure Galaxy Chorus!"
"Precure Grand Libération!"
"Precure Halloween Eclair!"
เคียวสการ์เล็ต (Cure Scarlet) / พรินเซสโฮปดีไลท์โทวะ (Princess Hope Delight Towa) / อาคางิ โทวะ (Akagi Towa) / ทไวไลท์ (Twilight)
"เจ้าหญิงแห่งเปลวเพลิงสีแดงฉาน เคียวสการ์เล็ต!"
สีประจำตัว : "สีดำ Twilight" (   ), "สีแดง Cure Scarlet" (   )
"ท่าไม้ตาย"
"Precure Phoenix Blaze!"
"Precure Scarlet Illusion!"
"Precure Scarlet Spark!"
"Precure Scarlet Flame!"
"Precure Éclat Espoir!"
"Precure Grand Printemps!"
"Precure Scarlet Prominence!"
"Precure Grand Libération!"
"Precure Halloween Eclair!"
ตัวละครหลัก > ผู้ช่วยของพรีเคียว

พัฟ (Pafu)
ภูติที่มีลักษณะคล้ายสุนัขที่มาจากอาณาจักรแห่งความหวัง (โฮปคิงด้อม) พร้อมกับอโรม่าพี่ชาย เพื่อที่จะตามหาพรินเซสพรีเคียว ชื่นชอบแฟชั่นและมักจะสะดุดหกล้มเพราะผมที่ยาวเกินไปบ่อยๆ เธอเป็นเมดฝึกหัดประจำพระราชวัง เธอจะเปลี่ยนร่างจนมีรูปร่างคล้ายกับเด็กผู้หญิงได้ในช่วงระหว่างเลซซั่นแฟรี่พาวเวอร์ของมิสชาร์มัวร์และในยามที่อยากเป็นประโยชน์เพื่อพรินเซสพรีเคียวอย่างแท้จริงก็จะถูกเดรสอัพและสามารถฉายแสงที่ช่วยเยียวยารักษาได้และดูเหมือนว่าเมื่อกลับไปอยู่ที่อาณาจักรแห่งความหวัง (โฮปคิงด้อม) ก็สามารถใช้รูปร่างแบบมนุษย์ได้เช่นกัน
อโรม่า (Aroma)
ภูติที่มีรูปร่างเหมือนนกแก้วที่มาจากอาณาจักรแห่งความหวัง (โฮปคิงด้อม) พร้อมกับพัฟน้องสาว ซึ่งถูกพวกเซ็ตสึบอร์กรุกราน เพื่อที่จะกอบกู้อาณาจักรแห่งความหวัง (โฮปคิงด้อม) กลับคืนมาจึงออกตามหาพรินเซสพรีเคียว เขายังอยู่ในช่วงพ่อบ้านฝึกหัดประจำพระราชวังจะเปลี่ยนร่างจนมีรูปร่างคล้ายกับเด็กผู้ชายได้ในช่วงระหว่างเลซซั่นแฟรี่พาวเวอร์ของมิสชาร์มัวร์และในยามที่อยากเป็นประโยชน์เพื่อพรินเซสพรีเคียวอย่างแท้จริงก็จะถูกเดรสอัพและสามารถฉายแสงที่ช่วยเยียวยารักษาได้และดูเหมือนว่าเมื่อกลับไปอยู่ที่อาณาจักรแห่งความหวัง (โฮปคิงด้อม) ก็สามารถใช้รูปร่างแบบมนุษย์ได้เช่นกัน
พรินซ์โฮปแกรนด์คานาตะ (Prince Hope Grand Kanata)
เจ้าชายแห่งอาณาจักรแห่งความหวัง (โฮปคิงด้อม) เมื่อนานมาแล้วเขาได้พบกับฮารุกะ เขาได้มอบเดรสอัพคีย์และสอนเธอเรื่องความสำคัญของความฝัน เขาเป็นกำลังใจสำคัญของฮารุกะและในการกอบกู้อาณาจักรแห่งความหวัง (โฮปคิงด้อม) เขาจึงมอบพรินเซสเพอร์ฟูมแก่พัฟและอโรม่าเพื่อไปตามหาพรินเซสพรีเคียวในโลกมนุษย์ มีความสามารถในการสีไวโอลิน เขาเป็นพี่ชายของโทวะและมีม้าที่ซื่อสัตย์ชื่อวิช เมื่อครั้งตอนที่ช่วยโทวะจากดิสเปียร์ ทำให้เขาต้องต่อสู้จนสูญเสียทั้งพลัง ความฝันและความทรงจำแต่เขาได้ความทรงจำกลับมาก็เพราะมีความฝันใหม่ที่อยากปกป้องความฝันของฮารุกะ
มิสชาร์มัวร์ (Miss Shamour)
ภูติที่มีลักษณะคล้ายแมว เธอเป็นรอยัลทิชเชอร์ที่พบได้ในพรินเซสเลซซั่นแพด คอยสอนบทเรียนต่างๆ ให้แก่พวกฮารุกะเพื่อให้กลายเป็นเจ้าหญิงที่เพรียบพร้อม เธอสามารถเปลี่ยนร่างเป็นมนุษย์ได้ อีกทั้งเธอยังเป็นผู้สอนไวโอลินแก่คานาตะอีกด้วย
อุปกรณ์ของพรีเคียว

พรินเซสเพอร์ฟูม (Princess Perfume)
คริสตัลพรินเซสร็อด (Crystal Princess Rod)
สการ์เล็ตไวโอลิน (Scarlet Violin)
พรินเซสเลซชั่นแพด (Princess Lession Pad)
เดรสอัพคีย์ (Dress Up Key)
อาณาจักรดิสดาร์ค

ดิสเปียร์ (Dyspear)
โคลส (Close)
ชัต (Shut)
ล็อก (Lock)
สต็อป (Stop)
ฟรีซ (Freeze)
เซ็ตสึบอร์ก (Zetsuborg)
เพลงประกอบ

เพลงเปิด
"Miracle Go! Princess Precure"
ขับร้องโดย : "Isobe Karin"
เพลงปิด
"Dreaming☆Princess Precure"
ขับร้องโดย : "Kitagawa Rie"
"Dreams are the Path to the Future"
ขับร้องโดย : "Kitagawa Rie"
แหล่งข้อมูลอื่น

TOEI's Official website
TV-Asahi's Official website เก็บถาวร 2014-12-02 ที่ เวย์แบ็กแมชชีน
| ด ค กพริตตี้เคียว |
| --- | --- |
โดย อิซุมิ โทะโดะ และ โทเอแอนิเมชัน
ซีรีส์ทางโทรทัศน์: มหัศจรรย์สาวน้อย พริตตี้เคียว และ มหัศจรรย์สาวน้อย พริตตี้เคียว Max Heart • มหัศจรรย์สาวน้อยพริตตี้เคียว สแปลช☆สตาร์ • Yes! พรีเคียว 5 และ Yes! พรีเคียว 5 Go Go! • เฟรชพรีเคียว! • ฮาร์ตแคชพรีเคียว! • สวีตพรีเคียว♪ • สไมล์พรีเคียว! • โดกิโดกิ! พรีเคียว • แฮปปิเนสชาร์จ พรีเคียว! • Go! พรินเซส พรีเคียว • มาโฮสึไค พรีเคียว! • คิระคิระ พรีเคียว อะลาโหมด • ฮักโตะ! พรีเคียว • สตาร์☆ทวิงเกิ้ล พรีเคียว • ฮีลลิงกู๊ด♡พรีเคียว • โทรพิคัลรูจ พรีเคียว • เดลิเชียสปาร์ตี้ พรีเคียว • ฮิโรงารุสกาย! พรีเคียว
ซีรีส์ภาพยนตร์จอเงิน: พรีเคียว ออลล์สตาร์ส เดอะมูฟวี่ • พรีเคียว ดรีมสตาร์ส เดอะมูฟวี่ • พรีเคียว ซูเปอร์สตาร์ส เดอะมูฟวี่
Yes or No อยากรัก ก็รักเลย

| Yes or No อยากรัก ก็รักเลย |
| --- | --- |
กำกับ: สรัสวดี วงศ์สมเพ็ชร
เขียนบท: เนปาลี
อำนวยการสร้าง: ชัชฎา มูสิกะระทวย บัณฑิต ทองดี
นักแสดงนำ: สุชาร์ มานะยิ่ง ศุภนาฎ จิตตลีลา อริสรา ทองบริสุทธิ์ สรณัฐ ยุปานันท์ อินทิรา ยืนยง มณีรัตน์ วงศ์จีระศักดิ์ 
กำกับภาพ: เรืองวิทย์ รามสูต
ตัดต่อ: ชาติชาย เกษนัส สราณี วงศ์พันธ์
ผู้จัดจำหน่าย: พระนครฟิลม์
วันฉาย: 16 ธันวาคม พ.ศ. 2553
ความยาว: 1 ชั่วโมง 42 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากสยามโซน
Yes or No อยากรัก ก็รักเลย เป็นภาพยนตร์ไทยที่ออกฉายในปี พ.ศ. 2553 กำกับโดยสรัสวดี วงศ์สมเพ็ชรนำเสนอมุมมองการรักเพศเดียวกันในผู้หญิง เป็นเรื่องราวของนักศึกษามหาวิทยาลัยในที่ใช้ชีวิตอยู่ร่วมห้องพักเดียวกัน ดูแลกันจนพัฒนาความสัมพันธ์ไปเป็นความรัก บทภาพยนตร์ดัดแปลงมาจากหนังสือสองเล่มโดย ลลนล "Yes รักนี้ใช่เลย" และ "No ก็ว่าจะไม่รัก" โดยสำนักพิมพ์สีม่วงอ่อนและ ComeOn
Yes or No อยากรัก ก็รักเลย แสดงให้เห็นถึงการเปลี่ยนไปของตัวละครทีละขั้นและยอมรับการเปลี่ยนแปลงนั้นโดยตัวละครและคนรอบข้าง เดิมพายและแม่เกลียดทอม ส่วนคิมก็ไม่เคยชอบใครไม่ว่าหญิงหรือชาย เมื่อทั้งสองคนได้มาเป็นเพื่อนร่วมห้องพักกัน ความสัมพันธ์ก็พัฒนาไปเป็นลำดับ ขณะที่มีพี่แวนมาจีบพายและเจนมาจีบคิม คิมและพายต้องค้นหาตัวเองและฝ่าฟันอุปสรรคในบริบทของสังคมไทยเพื่อให้ได้มาซึ่งความรักที่ตนเองต้องการ จนในที่สุดสองคนก็รักกันและคบกันอย่างเปิดเผยโดยที่สังคมรอบข้างและคนใกล้ตัวรับรู้
Yes or No อยากรัก ก็รักเลย ถูกจัดอยู่ในเรต 4 “น 15+” ภาพยนตร์ที่เหมาะสมกับผู้มีอายุตั้งแต่ 15 ปีขึ้นไป
ตัวละคร

คิม แสดงโดย ศุภนาฎ จิตตลีลา เป็นนักศึกษาคณะเกษตร บุคลิกลักษณะไม่เป็นผู้หญิง ไว้ผมสั้น พูดจาด้วยน้ำเสียงห้าวและใช้สำนวนอย่างผู้ชาย ชอบทำอาหาร ปลูกต้นไม้ และเล่นเกม มารดาเสียชีวิตตั้งแต่ยังเด็ก มีพื้นเพเป็นคนต่างจังหวัด เติบโตมาท่ามกลางไร่ไวน์ที่มีแต่บิดาและคนงานผู้ชาย
พาย แสดงโดย สุชารัตน์ มานะยิ่ง เป็นนักศึกษาคณะประมง ถูกเลี้ยงมาในกรอบของแม่ ไม่ชอบทอมเพราะกรอบเดิมที่เลี้ยงดูมาและเพราะพบกับเจนที่ผิดหวังในความรักกับทอม ทำให้พายต้องย้ายห้องหนีเจน แต่กลับมาพบกับคิม พายบ่นกับตัวเอง หนีดี้มาเจอทอม เหมือนหนีเสือปะจระเข้
เจน แสดงโดย อริสรา ทองบริสุทธิ์ เป็นดาวมหาวิทยาลัยที่ผิดหวังจากทอมอีกคนหนึ่ง จึงหันมาชอบคิมแทน
พี่แวน แสดงโดย สรณัฐ ยุปานันท์ เป็นญาติห่างๆ ของพาย ที่ตามมารับมาส่งพาย รู้จักพายตั้งแต่เด็กและอยากจะคบหาพายเป็นแฟน โดยแม่ของพายไว้ใจให้พี่แวนมารับมาส่งพายอยู่เสมอ
น้าอิน แสดงโดย อินทิรา ยืนยง เป็นเจ้าของร้านเค้กหลังมหาวิทยาลัย เป็นญาติของคิม ทำหน้าที่เป็นที่ปรึกษาหัวใจให้กับคิม ช่วยให้คิมค้นหาตัวเอง และทำตามเสียงเรียกร้องของหัวใจ
แม่ของพาย แสดงโดย มณีรัตน์ วงศ์จีระ เป็นแม่หัวอนุรักษนิยม รังเกียจพวกรักเพศเดียวกัน
พ่อของคิม แสดงโดย พุฒิพงศ์ พรหมสาขา ณ สกลนคร เป็นพ่อที่เลี้ยงลูกอย่างอิสระ มีอารมณ์ขัน
รปภ. แสดงโดย วศิน ปกป้อง
เพลงประกอบภาพยนตร์

สบตา โดย ออมและติ๊นา
ถ้าสักวันเธอจะกล้าพอ โดย อิน บูโดกัน
ไม่ได้ โดย เหนือ
ดูเพิ่ม

Yes or No 2 รักไม่รักอย่ากั๊กเลย ภาพยนตร์ภาคต่อ ออกฉายในเดือนสิงหาคม พ.ศ. 2555
แหล่งข้อมูลอื่น

สถานีย่อยประเทศไทย
สถานีย่อยภาพยนตร์
ตัวอย่างหนังสือ YES รักนี้ใช่เลย[ลิงก์เสีย]
อยากรักก็รักเลย (2010) ที่สยามโซน
Yes... รักนี้ใช่เลย นิยายที่เป็นที่มาของบทภาพยนตร์
พรรคมวลชน

| พรรคมวลชน  |
| --- | --- |

หัวหน้า: การุณ รักษาสุข
เลขาธิการ: ยงยุทธ รอดคล้ายขลิบ
โฆษก: ธิตติวัฒน์ นันทุ์นลิน
ประธานที่ปรึกษา: เฉลิม อยู่บำรุง
ก่อตั้ง: 13 มิถุนายน พ.ศ. 2528
ถูกยุบ: 27 มีนาคม พ.ศ. 2553   (24 ปี 287 วัน)
แยกจาก: พรรคกิจสังคม (พ.ศ. 2538)   พรรคความหวังใหม่ (พ.ศ. 2545)
ยุบรวมกับ: พรรคกิจสังคม (พ.ศ. 2536)   พรรคความหวังใหม่ (พ.ศ. 2541)
การเมืองไทย    รายชื่อพรรคการเมือง การเลือกตั้ง
พรรคมวลชน (อังกฤษ: Mass Party) เป็นพรรคการเมืองในอดีตของประเทศไทย จดทะเบียนก่อตั้งพรรคอย่างเป็นทางการกับกระทรวงมหาดไทยเมื่อวันที่ 13 มิถุนายน พ.ศ. 2528 มีการยุบพรรคและจัดตั้งขึ้นใหม่อีก 2 ครั้ง คือ ในปี พ.ศ. 2538 และในปี พ.ศ. 2545
พรรคมวลชน ถือเป็นพรรคการเมืองขนาดเล็ก มีจำนวน ส.ส.ไม่มาก มีฐานเสียงอย่างหนาแน่นในพื้นที่ฝั่งธนบุรีของกรุงเทพมหานคร โดยเฉพาะในพื้นที่เขตบางแค, ภาษีเจริญ, บางบอน โดยมีหัวหน้าพรรคคนสำคัญ คือ ร.ต.อ.เฉลิม อยู่บำรุง
ประวัติ

พรรคมวลชน มีการดำเนินการแบ่งออกเป็น 3 ช่วง ได้แก่
ประวัติ > ช่วงเริ่มก่อตั้ง

พรรคมวลชน จดทะเบียนเป็นพรรคการเมืองครั้งแรก เมื่อวันที่ 13 มิถุนายน พ.ศ. 2528 มี นายสมศักดิ์ ภาคีโพธิ์ เป็นหัวหน้าพรรค และ พ.ต.อ.อดุล กาญจนพันธุ์ เป็นเลขาธิการพรรค มีสำนักงานตั้งอยู่ที่ถนนปิ่นเกล้า แขวงบางยี่ขัน เขตบางกอกน้อย กรุงเทพมหานคร ส่งผู้สมัคร ส.ส.ครั้งแรกในการเลือกตั้ง พ.ศ. 2529 ได้รับเลือกตั้ง 3 ที่นั่ง โดยเป็นฝ่ายค้านในสภาผู้แทนราษฎร
ต่อมาส่งผู้สมัครอีกครั้งในการเลือกตั้ง พ.ศ. 2531 ได้รับเลือกตั้ง 5 ที่นั่ง และได้เข้าร่วมรัฐบาลโดย ร.ต.อ.เฉลิม อยู่บำรุง ได้รับแต่งตั้งเป็นรัฐมนตรีประจำสำนักนายกรัฐมนตรี
พรรคมวลชน ได้ยุติการดำเนินงานเมื่อวันที่ 12 พฤศจิกายน พ.ศ. 2536 โดยได้ยุบพรรคเข้ารวมกับพรรคกิจสังคม
ประวัติ > ช่วงปี 2538

พรรคมวลชน ได้มีการจดทะเบียนจัดตั้งพรรคมวลชนขึ้นอีกครั้งในวันที่ 16 มีนาคม พ.ศ. 2538 โดยมีนายสมศักดิ์ ภาคีโพธิ์ เป็นหัวหน้าพรรค และนายชิงชัย ต่อประดิษฐ์ เป็นเลขาธิการพรรค ต่อมาที่ประชุมใหญ่วิสามัญของพรรคมวลชน ได้มีมติยุบรวมเข้ากับพรรคความหวังใหม่ ซึ่งนำโดย พลเอกชวลิต ยงใจยุทธ เมื่อวันที่ 10 พฤษภาคม พ.ศ. 2541 เป็นผลให้พรรคมวลชนต้องถูกยุบเลิกตั้งแต่วันที่ 10 มิถุนายน พ.ศ. 2541 เป็นต้นไป
ประวัติ > ช่วงปี 2545

ต่อมาในปี พ.ศ. 2545 ได้มีการจัดตั้งพรรคมวลชนขึ้นอีกครั้ง โดยมีพลเอก วรวิทย์ พิบูลศิลป์ เป็นหัวหน้าพรรค และมีนายการุณ รักษาสุข เป็นเลขาธิการพรรค โดย ร้อยตำรวจเอก เฉลิม อยู่บำรุง   อดีต สส.บัญชีรายชื่อพรรคความหวังใหม่ ได้กลับมาที่พรรคมวลชนตามเดิม ในฐานะ สส.ฝ่ายค้าน โดยมีผลงานในการอภิปรายไม่ไว้วางใจเรื่องสนามกอล์ฟอัลไพน์
กระทั่งในการประชุมสามัญประชุมจำ ครั้งที่ 1/2549 ได้มีมติเปลี่ยนชื่อพรรคเป็น "พรรคทางเลือกใหม่" และได้ยุบเลิกพรรคไปในเดือนธันวาคม พ.ศ. 2552
รายนามบุคลากรในพรรค > ราชื่อหัวหน้าพรรคมวลชน

| หัวหน้าพรรคมวลชน> ลำดับที่ | หัวหน้าพรรคมวลชน> รูป | หัวหน้าพรรคมวลชน> รายนาม | หัวหน้าพรรคมวลชน> เริ่มวาระ | หัวหน้าพรรคมวลชน> สิ้นสุดวาระ | หัวหน้าพรรคมวลชน> ระยะเวลาดำรงตำแหน่ง | หัวหน้าพรรคมวลชน>  |
| --- | --- | --- | --- | --- | --- | --- |
| 1 |  | สมศักดิ์ ภาคีโพธิ์ | 13 มิถุนายน พ.ศ. 2528 | 16 กรกฎาคม พ.ศ. 2529 | 191 วัน |  |
| 2 |  | ร้อยตำรวจเอก เฉลิม อยู่บำรุง | 20 ตุลาคม พ.ศ. 2529 | 12 พฤศจิกายน พ.ศ. 2536 | 6 ปี 123 วัน |  |
| 1 |  | สมศักดิ์ ภาคีโพธิ์ | 16 มีนาคม พ.ศ. 2538 | 28 พฤษภาคม พ.ศ. 2538 | 63 วัน |  |
| 2 |  | ร้อยตำรวจเอก เฉลิม อยู่บำรุง | 28 พฤษภาคม พ.ศ. 2538 | 10 พฤษภาคม พ.ศ. 2541 | 2 ปี −184 วัน |  |
| 3 |  | วรวิทย์ วิบูลศิลป์ | 30 มีนาคม พ.ศ. 2545 | 18 พฤษภาคม พ.ศ. 2547 | 1 ปี 1 วัน |  |
| 2 |  | ร้อยตำรวจเอก เฉลิม อยู่บำรุง | 18 พฤษภาคม พ.ศ. 2547 | 22 พฤษภาคม พ.ศ. 2547 | 122 วัน |  |
| 4 |  | พันธุ์ธัช รักษาสุข  (เปลี่ยนชื่อเป็น การุณ รักษาสุข)  | 3 กรกฎาคม พ.ศ. 2547 | 26 ธันวาคม พ.ศ. 2551 | 4 ปี 707 วัน |  |
รายนามบุคลากรในพรรค > ราชื่อเลขาธิการมวลชน

| เลขาธิการพรรคมวลชน> ลำดับที่ | เลขาธิการพรรคมวลชน> รูป | เลขาธิการพรรคมวลชน> รายนาม | เลขาธิการพรรคมวลชน> เริ่มวาระ | เลขาธิการพรรคมวลชน> สิ้นสุดวาระ | เลขาธิการพรรคมวลชน> ระยะเวลาดำรงตำแหน่ง | เลขาธิการพรรคมวลชน>  |
| --- | --- | --- | --- | --- | --- | --- |
| 1 |  | พันตำรวจเอกอดุลย์ กาญจนพันธุ์ | 13 มิถุนายน พ.ศ. 2528 | 16 กรกฎาคม พ.ศ. 2529 | 191 วัน |  |
| 2 |  | ราชันย์ ฮูเซ็น | 16 กรกฎาคม พ.ศ. 2529 | 2531 |  |  |
| 3 |  | โสภณ เพชรสว่าง | 2531 | 2535 |  |  |
| 3 |  | อดิศร เพียงเกษ | 2535  (รักษาการ) | 2535  (รักษาการ) |  |  |
| 3 |  | ทวีศักดิ์ วานนท์ | 2535 | 2535 |  |  |
ผลการเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ผลการเลือกตั้ง | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
| 2529 | 3 / 347 |  |  | 3 ที่นั่ง | ฝ่ายค้าน | สมศักดิ์ ภาคีโพธิ์ |
| 2531 | 5 / 357 |  |  | 2 ที่นั่ง | ร่วมรัฐบาล (2531-2533) | ร้อยตำรวจเอก เฉลิม อยู่บำรุง |
| 2531 | 5 / 357 |  |  | 2 ที่นั่ง | ฝ่ายค้าน (2533-2534) | ร้อยตำรวจเอก เฉลิม อยู่บำรุง |
| มี.ค. 2535 | 1 / 360 |  |  | 4 ที่นั่ง | ฝ่ายค้าน | ร้อยตำรวจเอก เฉลิม อยู่บำรุง |
| ก.ย. 2535 | 4 / 360 |  |  | 3 ที่นั่ง | ฝ่ายค้าน | ร้อยตำรวจเอก เฉลิม อยู่บำรุง |
| 2538 | 3 / 391 |  |  | 1 ที่นั่ง | ร่วมรัฐบาล | ร้อยตำรวจเอก เฉลิม อยู่บำรุง |
| 2539 | 2 / 393 |  |  | 1 ที่นั่ง | ร่วมรัฐบาล (2539-2540) | ร้อยตำรวจเอก เฉลิม อยู่บำรุง |
| 2539 | 2 / 393 |  |  | 1 ที่นั่ง | ฝ่ายค้าน (2540-2541) | ร้อยตำรวจเอก เฉลิม อยู่บำรุง |
ผลการเลือกตั้ง > การเลือกตั้งผู้ว่าราชการกรุงเทพมหานคร

| การเลือกตั้ง | ผู้สมัคร | คะแนนเสียงทั้งหมด | สัดส่วนคะแนนเสียง | ผลการเลือกตั้ง |
| --- | --- | --- | --- | --- |
| 2528 | ชิงชัย ต่อประดิษฐ์ | 12,042 |  |  พ่ายแพ้ |
| 2533 | นิยม ปุราคำ | 25,729 |  |  พ่ายแพ้ |
| 2547 | ร้อยตำรวจเอก เฉลิม อยู่บำรุง | 165,761 | 6.95% |  พ่ายแพ้ |
ผลการเลือกตั้ง > ผลการเลือกตั้งสมาชิกสภากรุงเทพมหานคร (สก.)

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง |
| --- | --- | --- | --- | --- | --- |
| 2528 | 1 / 54 |  |  | 1 | เสียงข้างน้อย |
| 2533 | 0 / 57 |  |  | 1 | เสียงข้างน้อย |
| 2541 | 1 / 60 |  |  | 1 | เสียงข้างน้อย |

พรรคทางเลือกใหม่
หงสาวดีมิบะยา

| หงสาวดีมิบะยา  ဟံသာဝတီ မိဖုရား> อัตรมเหสีแห่งพม่า |
| --- | --- |
ดำรงพระยศ: 10 พฤศจิกายน ค.ศ. 1581 – 19 ธันวาคม [ตามปฎิทินเก่า: 9 ธันวาคม] 1599
ก่อนหน้า: พระนางจันทาเทวี
ถัดไป: พระนางสิริมหาธัมมราชาธิบดีเทวี

ประสูติ: ป. ค.ศ. 1536 ตองอู
สวรรคต: มิถุนายน ค.ศ. 1606   วันที่ 1 เดือน Waso 968 ME ตองอู
คู่อภิเษก: พระเจ้านันทบุเรง
พระราชบุตร: 1. Thakin Gyi   2. Min Htwe (พระราชธิดา)   3. มังกยอชวา   4. พระนางคีนมะน่อง (พระราชธิดา)   5. Khin Pu (พระราชธิดา)   6. มังรายกะยอฉะวาที่ 2   7. ตะโดธรรมราชาที่ 3
ราชวงศ์: ตองอู
พระราชบิดา: พระเจ้าตะเบ็งชะเวตี้
พระราชมารดา: พระนางธัมมเทวี?
ศาสนา: พุทธเถรวาท
หงสาวดีมิบะยา (พม่า: ဟံသာဝတီ မိဖုရား, พม่า: ဟံသာဝတီ မိဖုရား, ออกเสียง: [hàɰ̃.θà.wə.dì mḭ.bə.já] ฮานตาวะดีมิบะย่า; ป. ค.ศ. 1536 – มิถุนายน ค.ศ. 1606) เป็นพระอัครมเหสีในพระเจ้านันทบุเรงแห่งราชวงศ์ตองอู ดำรงพระอิสริยยศระหว่าง ค.ศ. 1581 ถึง 1599 และเป็นพระราชมารดาของเจ้าชายถึง 3 พระองค์คือมังกะยอชวาที่ 1 แห่งตองอู มังกะยอชวาที่ 2 แห่งอังวะ และตะโดธรรมราชาที่ 3 กษัตริย์แห่งเมืองแปร
ในวัฒนธรรมร่วมสมัย

พระนางปรากฏในภาพยนตร์ ตำนานสมเด็จพระนเรศวรมหาราช พ.ศ. 2550 ในฐานะพระอัครมเหสีที่ประทับข้างพระเจ้านันทบุเรง และ พ.ศ. 2568 ในละครโทรทัศน์ จอมใจอโยธยา รับบทโดย อนุสรา วันทองทักษ์ ในชื่อว่า พระนางเกศราเทวี​
บรรณานุกรม

Kala, U (1724). Maha Yazawin (ภาษาพม่า). Vol. 1–3 (2006, 4th printing ed.). Yangon: Ya-Pyei Publishing.
Maha Sithu (1798).  Myint Swe; Kyaw Win; Thein Hlaing (บ.ก.). Yazawin Thit (ภาษาพม่า). Vol. 1–3 (2012, 2nd printing ed.). Yangon: Ya-Pyei Publishing.
Ohn Shwe, U; Natshinnaung (1920). Natshinnaung Yadu Collection (ภาษาพม่า) (1966, 3rd printing ed.). Yangon: Hanthawaddy.
Royal Historians of Burma (c. 1680).  U Hla Tin (Hla Thamein) (บ.ก.). Zatadawbon Yazawin (1960 ed.). Historical Research Directorate of the Union of Burma.